PIMO คึกคัก ยอดขายมอเตอร์ปั้มน้ำเพิ่มหนุนกำไร Q2/59 โตเกือบเท่าตัว
PIMO คึกคัก ยอดขายมอเตอร์ปั้มน้ำเพิ่มหนุนกำไร Q2/59 โตเกือบเท่าตัวมาที่ 12.31 ลบ. จากปีก่อน 6.77 ลบ. ขณะที่ 6 เดือนแรกกำไรเพิ่ม 106% อยู่ที่ 24.41 ลบ. จากปีก่อน 11.85 ลบ.
9 ส.ค. 2559

บริษัท ไพโอเนียร์ มอเตอร์ จำกัด (มหาชน) หรือ PIMO รายงานผลการดำเนินงานไตรมาส 2/59 สิ้นสุดวันที่ 30 มิ.ย.59มีกำไรสุทธิ 12.31 ล้านบาท หรือมีกำไรสุทธิ 0.02 บาทต่อหุ้น เพิ่มขึ้น 82% จากช่วงเดียวกันของปีก่อนที่มีกำไรสุทธิ 6.77ล้านบาท หรือมีกำไรสุทธิ 0.02 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 24.41 ล้านบาท หรือ 0.05 บาทต่อหุ้น เพิ่มขึ้น 106% จากช่วงเดียวกันของปีก่อนที่มีกำไรสุทธิ 11.85 ล้านบาท หรือ 0.03 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมียอดขายมอเตอร์ปั้มน้ำแก่ลูกค้ารายใหญ่เพิ่มขึ้น รวมทั้งราคาวัตถุดิบหลักลดลง